Аҳәатәи аҳәашьеи: Аԥсны атеатрқәа рыҩаӡара иазкны
Анапаҵаҩра
Атетарҭҵааҩ, Д. Гәлиа иҩны амузеи адиректор Светлана Қорсаииаԥҳаи, С. Ҷанба ихьӡ зху Аԥсуа драматә театр адиректор хада Алхас Ҷолокәуеи, Шә. Ԥачалиа ихьӡ зху Тҟәарчалтәи акомедиатә театр адиректор Адамыр Гәынбеи арадио Sputnik аефир аҿы еиҭарҳәеит иахьа атеатрқәа ирыԥсҭазаашьоу атәы, ирҳәеит ргәаанагара, рыҩаӡара ашьҭыхразы ирыгу, насгьы уи харҭәаашьас иамоу.
Адырраҭара "Аҳәатәи аҳәашьеи" амҩаԥгаҩцәа Инал Лазбеи Елеонора Коӷониаԥҳаи аполитикеи, акультуреи, асоциалтә ԥсҭазаареи ирыдҳәалоу азҵаарақәа ганрацәала ирылацәажәалоит. Арадио Sputnik Аԥсны астудиахь иаарыԥхьалоит еиуеиԥшым азҵаарақәа рзы зхатә гәаанагара змоу аполитикцәа, аусдырыҩцәа, ауаажәларратә усзуҩцәа. Адырраҭара ишиашоу ицо аефир аҿы есԥшьаша иҟоуп асааҭ 13 инаркны 14-нӡа.
Аицәажәара инеиҵыхны ишәаҳар шәылшоит аудиофаил аҟны хыхь.